# PÁLYÁZATI FELHÍVÁS

**Szombathely Megyei Jogú Város Önkormányzata Közgyűlése**

a közalkalmazottak jogállásról szóló 1992. évi XXXIII. törvény 20/A. § alapján

pályázatot hirdet

**A BERZSENYI DÁNIEL MEGYEI HATÓKÖRŰ VÁROSI KÖNYVTÁR**

**IGAZGATÓ (magasabb vezető)**

beosztás betöltésére.

**A közalkalmazotti jogviszony időtartama:**

Határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A vezetői megbízás időtartama:**

Határozott időre (5 év): 2019.06.01.napjától 2024.05.31. napjáig

**A munkavégzés helye:**

Vas megye, 9700 Szombathely, Dr. Antall József tér 1.

**A beosztáshoz tartozó, illetve a vezetői megbízással járó lényeges feladatok:**

Magasabb vezetői beosztáshoz tartozó feladatok:

* a korszerű, magas színvonalú, a jogszabályi előírásoknak megfelelő szakmai munka biztosítása az intézményben;
* munkáltatói jogkör gyakorlása az intézmény dolgozói felett;
* az intézmény képviselete az állami, társadalmi, gazdasági és civil szervezetek előtt;
* önálló, személyes felelősséggel járó döntések meghozatala az intézményt érintő ügyekben;
* szakmai kapcsolatok kialakítása, ápolása;
* magasabb vezetői feladatok ellátása;
* a feladatellátáshoz szükséges személyi-tárgyi feltételek biztosításáról való gondoskodás.

Beosztotti munkakör: a Berzsenyi Dániel Megyei Hatókörű Városi Könyvtár feladatkörével összefüggő feladatok ellátása.

**Jogállás, Illetmény és juttatások:**

A jogállásra, az illetmény megállapítására és a juttatásokra a közalkalmazottak jogállásról szóló 1992. évi XXXIII. törvény, valamint a végrehajtásáról rendelkező, a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) Korm. rendelet rendelkezései az irányadóak.

Magasabb vezető beosztás ellátására megbízást az kaphat, aki a munkáltatóval közalkalmazotti jogviszonyban áll vagy a megbízással egyidejűleg közalkalmazott munkakörbe kinevezhető.

**Pályázati feltételek:**

* magyar állampolgárság;
* büntetlen előélet; a pályázó nem áll muzeális intézményben, nyilvános könyvtárban, közlevéltárban és közművelődési intézményben végezhető tevékenység folytatását kizáró foglalkoztatástól eltiltás hatálya alatt;
* cselekvőképesség;
* szakirányú felsőfokú végzettség és szakképzettség,

vagy: nem szakirányú felsőfokú végzettség és szakképzettség és az Országos Képzési Jegyzék szerinti segédkönyvtáros szakképesítés;

* tárgyalásszintű idegennyelv-ismeret, amelynek igazolása történhet különösen államilag elismert komplex típusú középfokú nyelvvizsga-bizonyítvány vagy azzal egyenértékű okirat, a szakmai gyakorlat külföldi teljesítéséről szóló igazolás bemutatásával;
* végzettségének, szakképzettségének és egyben az intézmény alaptevékenységének megfelelő jogviszonyban legalább öt éves szakmai gyakorlat;
* végzettségének és szakképzettségének vagy az intézmény alaptevékenységének megfelelő szakmai vagy szakirányú tudományos tevékenység, amelynek igazolása történhet kutatási, publikációs vagy oktatási munkák bemutatásával, valamint projektben való részvétel igazolásával;
* kiemelkedő szakmai vagy szakirányú tudományos tevékenység;
* a könyvtári minőségirányítás területén 120 órás képzés keretében szerzett ismeretekkel rendelkezik, vagy a magasabb vezető beosztás ellátására irányuló pályázata benyújtásakor e képzésben vesz részt, és azt igazolja;
* vezetői gyakorlat;
* a három hónapos próbaidő kikötésének vállalása (amennyiben a pályázó részére próbaidő kikötése kötelező);
* vagyonnyilatkozat-tételi eljárás lefolytatása;
* akkreditált, államháztartási, könyvtári minőségügyi és vezetési ismereteket nyújtó tanfolyam elvégzésének vállalása a megbízást követő két éven belül, amennyiben a pályázó ennek elvégzését igazoló okirattal nem rendelkezik.

**Elvárt kompetenciák:**

* önálló, gyors, precíz munkavégzési képesség; nagyfokú terhelhetőség; kiváló kommunikációs és problémamegoldó készség.

**A pályázat részeként benyújtandó iratok, igazolások:**

* részletes szakmai önéletrajz;
* az álláshelyhez szükséges iskolai végzettség, szakképesítés, továbbá az államilag elismert komplex típusú középfokú nyelvvizsga-bizonyítvány vagy azzal egyenértékű okirat, külföldi szakmai gyakorlat teljesítését igazoló okmány(ok) másolata;
* legalább öt éves szakmai gyakorlat meglétére vonatkozó munkáltatói igazolás;
* akkreditált, államháztartási, könyvtári minőségügyi vezetési ismereteket nyújtó tanfolyam elvégzését igazoló dokumentum, amennyiben azzal a pályázó rendelkezik;
* a pályázó eddigi szakmai munkájának bemutatása, amelynek igazolása történhet kutatási, publikációs vagy oktatási munkák bemutatásával, valamint projektben való részvétel igazolásával;
* az intézmény irányítására, működtetésére vonatkozó vezetői program;
* 90 napnál nem régebbi hatósági erkölcsi bizonyítvány a büntetlen előélet, valamint annak igazolására, hogy a pályázó a Kjt. 20. § (2) bekezdés d) pontjában foglalt büntetőeljárások hatálya alatt nem áll, továbbá annak igazolására, hogy a pályázó nem áll foglalkozástól eltiltás hatálya alatt;
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul;
* a pályázó nyilatkozata arról, hogy a vagyonnyilatkozat-tételi eljárás lefolytatását vállalja;
* a pályázó nyilatkozata arról, hogy amennyiben próbaidő kikötése kötelező, úgy 3 hónapos próbaidő kikötését vállalja;
* a pályázó nyilatkozata arról, hogy a személyes meghallgatása, valamint a pályázatának elbírálása a bizottság, továbbá a közgyűlés nyilvános ülésén történhet-e, vagy kéri a zárt ülés tartását;
* vezetői gyakorlat meglétére vonatkozó munkáltatói igazolás.

**A munkakör betölthetőségének időpontja:**

A munkakör legkorábban 2019. június 1. napjával tölthető be.

**A pályázat benyújtásának határideje:** 2019. március 6. napja.

A Közszolgálati Állásportál internetes oldalán (<https://kozigallas.gov.hu>) történő közzétételtől (2019. február 4. napja) számított 30 nap, postai úton való benyújtás esetén is.

A pályázati kiírással kapcsolatosan további információt az Egészségügyi és Közszolgálati Osztály Egészségügyi, Kulturális és Koordinációs Irodája nyújt, a 94/520-133-as telefonszámon.

**A pályázat benyújtásának módja:**

* Postai úton: Szombathely Megyei Jogú Város Önkormányzata Közgyűlésének címezve a 9700 Szombathely, Kossuth Lajos utca 1-3. (Szombathely Megyei Jogú Város Polgármesteri Hivatala) címre történő megküldésével. Kérjük a borítékon feltüntetni a munkakör megnevezését: Berzsenyi Dániel Megyei Hatókörű Városi Könyvtár igazgatói beosztás betöltésére vonatkozó pályázat.
* Személyesen: a Polgármesteri Hivatal Egészségügyi és Közszolgálati Osztály Egészségügyi, Kulturális és Koordinációs Irodája részére (9700 Szombathely, Kossuth Lajos utca 1-3. III. emelet 320. számú iroda)

**A pályázati eljárás, a pályázat elbírálásának módja, rendje, határideje:**

A pályázat elbírálására a 150/1992. (XI.20.) Korm. rendelet előírásai az irányadók.

A pályázatokról Szombathely Megyei Jogú Város Közgyűlése, mint a kinevezési és megbízási jogkör gyakorlója - a szakmai bizottság véleményének mérlegelését követően - dönt a pályázat benyújtási határidejének lejártát követő első ülésén. A pályázó megbízása a kultúráért felelős miniszter egyetértését követően realizálódhat.

A pályázók a bizottsági meghallgatás időpontjáról a Bizottság ülését megelőző 5 nappal írásban értesítést kapnak. A pályázat eredményéről a pályázók a meghallgatást követő 3 munkanapon belül írásban értesülnek. A kiíró a pályázat eredménytelenné nyilvánításának jogát fenntartja.

**Megjegyzés:**

A pályázat kiírója az alábbiakra hívja fel a Tisztelt pályázók figyelmét:

* A pályázat beérkezésének határideje a postai úton való beérkezésre és a személyesen történő benyújtásra is egyaránt irányadó.
* A pályázati felhívást elsődlegesen a [www.szombathely.hu](http://www.szombathely.hu) honlapon lévő tartalommal megegyezően vegyék figyelembe.

**A pályázati felhívás közzétételének helye és ideje:**

* https://kozigallas.gov.hu (2019.02.04.)
* Szombathely Megyei Jogú Város honlapja ([www.szombathely.hu](http://www.szombathely.hu/), 2019.02.04.)
* Szombathely Megyei Jogú Város Polgármesteri Hivatala hirdetőtáblája (2019.02.04.)

**Szombathely, 2018. december „ ”**

**/: Dr. Puskás Tivadar :/**

 **polgármester**